Järgnev saade on valminud tänu J.Meyeri teenistuspartnerite toele.
Olgu küsimus võlgadest vabanemises,
suhte kallal töötamises või tagasi kooli minemises -
meil kõigil on vaid üks elu selleks.
Mida sa enda omaga teed?
On aeg hakata elama eesmärgistatud elu.
Minu raamat "Haara päevast" õpetab, kuidas seda teha.
Tellitav Joyce'i kodulehe kaudu.
Kui su elus on midagi...
Mõni käitumismall, mis teeb sulle halba
ja tekitab olukorra, kus sul pole rahu iseenda suhtes,
siis lõika see läbi ja saa sellest lahti!
Kõrvalda see oma elust, sest see mürgitab sind,
mistõttu pead tegelema sellega ja tegema seda kohe praegu!
IGAPÄEVAELU RÕÕMUD
Kõnelen täna teemal: "Kas teed iseendale liiga?"
Sa pole ehk kunagi sellist sõnumit kuulnud,
või vähemalt mitte sellisel moel,
kuid me räägime täna oma südametunnistusest.
On nii oluline omada tervet südametunnistust.
Sul võib olla ka ebaterve südametunnistus,
kuid sa võid omada ka tervet südametunnistust
ja ma räägin ka sellest, mis vahe neil on.
1 Peetruse 3:11 ütleb, et peame olema rahujalal iseendaga.
Me peame omama rahu Jumalaga, kaasinimestega ja iseendaga.
Tahan küsida midagi, mille peale sa ei pea kätt tõstma,
kuid oled sa rahujalal iseendaga?
Vahel? Pole ka paha.
Kõik, millest täna räägin, on seetõttu, et hoolin sinust
ja soovin sulle võimalikult parimat elu.
Kuid olgu öeldud,
et see ei saa olema mingi lõbus sõnum.
Täna pole nalja ja naeru õhtu, ehk siis magustoitu ei pakuta.
Täna räägime täiskasvanute juttu.
Aamen?
Üks kõige hullemaid viise, kuidas elada, on see,
kui sa tead, et see, mida sa teed, on vale,
aga sa teed seda ikkagi.
Kui te täna end viksilt ülal ei pea, lähen teise kohta.
On su elus varjatud, pimedaid asju, mille peaks valguse kätte tooma?
Me peame õppima elama valguses.
Tunned sa rõhumist asjade tõttu, mida varjad?
Pole midagi hullemat kui saladused, sest need teevad meid haigeks.
Samas, kui tõde teeb meid vabaks.
Ainuüksi tõde saab teha meid vabaks!
Matteuse 18:8-9 ütleb:
"Aga kui su käsi või su jalg ajab sind patustama,
raiu ta ära ja heida minema!"
"Aga kui su käsi või su jalg ajab sind patustama,
raiu ta ära ja heida minema!
Sul on parem minna käteta või jalutuna ellu
kui kahe käega ja kahe jalaga olla visatud igavesse tulle."
Enne, kui selle peale marru lähed, tea, et need on Jeesuse sõnad.
Mina lihtsalt loen need ette.
"Ja kui su silm ajab sind patustama, kisu ta välja ja heida minema!
Sul on parem ühe silmaga minna ellu
kui kahe silmaga olla visatud tulepõrgusse."
Tänapäeva kogudustes ei räägita enam palju põrgust.
Meil pole enam põrguteemalisi jutlusi,
kuid usun, et aegajalt peab sellest siiski rääkima.
On see OK, pastor Tommy?
Seda tuleb vahel siiski teha, sest meil on vaid kaks valikut.
Kui maine elu läbi saab, läheme kas üles või alla.
Üks kahest.
Kas Jumala ausse või põrgu tulle.
Ma tahaks veeta oma igaviku õiges paigas,
mis tähendab õigete valikute tegemist juba praegu.
Praegu.
Öelge: "Praegu."
Lükkamata seda pidevalt edasi ja edasi.
Õpetades neil konverentsidel ei õpeta ma vaid siinolijaid,
vaid see sõnum jõuab tele kaudu üle maailma.
Tean, et mind vaatavad paljud kadunud hinged,
kel' pole Jumalaga mingit suhet
ja kes teevad kõikvõimalikku,
mis läheb vastuollu nende südametunnistusega.
Või võib-olla oled juba nii kaua kõike valesti teinud,
et su südametunnistus on paadunud
ja sa ei saa enam arugi, et sa midagi valesti teed.
See on veelgi hullem!
Kuid ometi on su sees üks väike säde,
mistõttu tea siis, et su jaoks on lootust
ja su elu võib muutuda.
Jumal armastab sind!
On olemas tõeline taevas ja tõeline põrgu.
On tõeline Jumal ja tõeline saatan.
Ja igaüks meist saab elu lõpus seisma Jumala ees,
andes aru sellest, kuidas oma elu elasime.
Igaüks meist.
Me ei vastuta üksteise, vaid igaüks iseenda eest.
Küll aga vastutan ma oma elu üle oleva kutsumise eest,
milleks on öelda sulle, et Jumal armastab sind,
kuid ka seda, et sa ei saa elada jätkuvas teadlikus patus,
lootes omada rahuldustpakkuvat elu.
On aeg liikuda ülespoole! Aamen?
Me alati palume, et Jumal teeks midagi me heaks,
kuid Ta õpetas mulle juba ammu aega tagasi,
et igakord, kui tahan tõusta kõrgemale
peab mu lihalik loomus vajuma allapoole.
Aamen?
Jumal tahab, et käiksime kitsal rajal,
mis tähendab, et me ei saa teha igakord kõike,
mida teised teevad.
Tahan kutsuda teid täna otsustama midagi.
Tahan, et tõuseksite täna pisut kõrgemale.
Täna räägime üles ja edasi liikumisest.
Selleks, et liikuda edasi, tuleb esmalt liikuda ülespoole
ja siis edasi.
Ma pole kunagi kuulnud fraasi "Tagasi ja edasi" või "Alla ja edasi".
Alati on ikka üles ja edasi.
Kui tahame näha arengut, peame alati tõusma pisut kõrgemale.
Ps. Tommy kõneles kord teemal, mille pealekiri mulle väga meeldis,
nii et laenasin nii selle pealekirja kui sõnumi.
Kõik pidasid seda minu omaks,
aga kuna olen täna ps. Tommy koguduses,
annan selle eest kogu au talle.
Selleks oli: "Odava lõbu kõrge hind."
Nii et, peame olema väga valvsad, et me ei ela vaid hetkes,
otsekui homset ei tulekski kunagi,
sest homne tuleb igal juhul!
Aamen?
See, kuidas täna elame, mõjutab me homse kvaliteeti.
Ma olen nii õnnelik ja tänulik kõige eest, mida tean.
Olen tänulik 40. aasta pikkuse piibliõppe eest, mille olen läbinud.
Olen tänulik, et võin tunda Jumalat
ja kogeda Püha Vaimu manitsust niipea, kui midagi valesti teen.
Kui imeline see on!
Nõnda investeerid ka sina siin täna õhtul oma aega
kõige parimal moel, mis üldse võimalik.
Kuulda Jumala Sõna, ülistada Teda
ja olla koos inimestega, kes on näljased Jumala järele,
on parim, mida üldse teha ja kus olla.
Sest külvates oma vaimu, lõikad sellest elu ja igavest elu.
Kui külvad oma lihalikku olemisse, lõikad hävingut ja kaost.
Olen kindel, et paljud meist külvasid kord reede õhtuti
oma lihalikku olemisse.
Ja järgmine päev oli täielik häving!
Sul võib homme hommikul olla ka sellest koosolekust pohmakas,
kuid see on miski, mida naudid täiega
ja mitte miski, mis muudab su olemise kohutavaks.
Mida see siis tähendab raiuda oma käsi või jalg maha,
või torgata oma silm välja, kui see halba teeb?
Ilmselgelt ei rääkinud Jeesus seda puht füüsilises mõttes.
See pole see, mida Ta ütles.
Küll aga ütleb Ta, et kui su elus on midagi...
Mõni käitumismall, mis teeb sulle halba
ja tekitab olukorra, kus sul pole rahu iseenda suhtes,
siis lõika see läbi ja saa sellest lahti!
Kõrvalda see oma elust, sest see mürgitab sind
mistõttu pead tegelema sellega ja tegema seda kohe praegu!
"No ma kavatsengi seda teha,
aga homme."
2. Moosese 8:1-5 on üks hale lugu vaaraost,
kes polnud nõus laskma rahval minna,
mispeale Jumal saatis ta maale ühe katku teise järel.
Vaarao muudkui lubas, et laseb rahva vabaks,
kuid siis jälle ei teinud seda.
Lõpuks saatis Jumal konnade katku,
mis tähendab, et terve ilm oli konnasid täis.
Nii voodid, teed, ahjud, lauad,
WC'd, kui neil need olid.
Konnad, konnad ja rohkem konnasid.
Kui su ümbruses on nii palju konnasid, ei saa sa neist lihtsalt mööda minna,
neile vastu krooksatades,
vaid sa pead tegelema nendega.
Mispeale ka vaarao ütles lõpuks: "Hea küll, ma lasen rahval minna."
Mooses ütles: "Ütle, millal sa tahad, et ma palvetaks,
sest konnad kaovad mu palve peale."
Vaarao ütles: "Homme."
Milline selge mõistusega inimene
tahaks magada veel ühe öö konnadega,
kui enam ei peaks?
"Homme" võib olla üks ohtlikumaid sõnu üldse.
Kui me teame, mis on õige, aga ei tee seda, on see patt.
On patte, mida me reaalselt teeme
ja asju, mis saavad patuks, kuna me ei tee seda, mida peaks.
Me peame tegema seda, mida Jumal meile näitab.
Meil on täna see eesõigus ja arm, et me ei pea enam elama käsu all.
Küll aga peaksime olema juhitavad, õhutatavad ja kontrollitavad
elava Jumala Püha Vaimu poolt.
Jumal elab me sees, andes meile ka oma Püha Vaimu,
kes on tõe Vaim, me õpetaja ja juht.
Kui veedad aega koos Jumalaga ja Tema Sõnas,
hakkavad sind korraga häirima asjad, mis enne ei häirinud karvavõrdki.
Tuleb tuttav ette?
Ma ei teadnud varem, et tegin nii paljusid asju valesti,
kuniks hakkasin uurima Piiblit.
Algul võib see meid isegi närvi ajada
ja me mõtleme, kuidas on võimalik nii paljusid asju valesti teha?
"Jumal, mine näri kellegi teise kallal ka vahelduseks!"
Kuid las ma öelda sulle - see on suurim õnnistus, mida omada!
Tõsiselt!
See, et Jumal ei jäta sind üksi su patu sisse.
Pidada vale käitumist õigeks on kohutav olukord, kus olla.
Tänapäeval on palju inimesi,
kes peavad halba heaks ja head halvaks.
Jesaja 5:20 ütleb, et lõpuajal just nii sünnibki
ja seda on juba üle maailma näha.
Seetõttu olen nii tänulik - isegi telekat vaadates,
et suudan eristada, mis on vale.
Mul on nii kahju inimestest,
kes lihtsalt ammutavad kõike, mida nendega jagatakse
ja mille kaudu neid "haritakse".
Ja siis nad arvavad, et see kõik ongi OK.
"Kui Hollywood nii ütleb, tuleb nii ka teha."
Mul on hea meel, et ma suudan eristada kõik selle,
mis on vale.
On oluline teha vahet, mis on hea ja mis mitte.
5. Moosese 30:19 "Ma olen pannud su ette elu ja surma,
Vali nüüd elu, et sina ja su sugu võiksite elada."
Aamen?
Ma kogen Püha Vaimu õhutust kaasata oma õpetusse,
mille osas tahan loota, et see on alati selge ja õigel alusel,
ka just sellist õpetust.
Sest kui Paulus käskis Timoteosel kuulutada Jumala Sõna,
ütles ta 2. Timoteose 4:2: "Noomi, manitse, julgusta ja õpeta."
Meile see manitsemine väga ei meeldi,
kuid igaüks, kes meid armastab...
Ka oma last armastav vanem ei paita vaid lapsel koguaeg pead,
öeldes muudkui, kui imeline ta on,
vaid ta annab ka lapsele teada, kui too teeb midagi valesti.
Sest kui me ei korrigeeri inimesi Jumala Sõna läbi,
ei armasta me tegelikult neid, keda õpetame.
Aamen?
Naeratage nüüd ometi!
Mul on niigi raske seda sõnumit jagada,
nii et vajan pisut te toetust.
"Kui su silm sulle kahju teeb, torka see välja."
Mida see tähendab?
Mis siis, kui su postkasti laekub ajakiri,
mida sa pole tellinud?
Kui tellid midagi mõnest ajakirjast, laekub sulle kohe 100 uut ajakirja.
Ja kui palud neil neid mitte saata, saadavad nad ikkagi ja topelt.
Ma saan ühelt firmalt neli ühesugust ajakirja kuus.
Milline raha raiskamine!
Sa palud, et nad ei saadaks, aga nad saadavad ikkagi.
Vahel, kui 3-4 korda paluda, jätavad ka järgi.
Võib-olla sa tellid endale ajakirjast kohvikannu
ja 3 kuud hiljem sa saad pesukataloogi,
kus on nappides riietes naiste pildid.
Kui see asi tuleb su majja, siis oled sa mees või naine -
sa ei peaks hakkama seda vaatamagi,
vaid peaksid viima selle koheselt prügikonteinerisse.
Suurim viga, mida me teeme ja mis paneb meid patustama,
on arvamus, et võime mängida tulega
ja mitte saada põletada.
Aamen?
Kui oled kusagil firmas töötav mees
ja mõni su naiskolleeg kannab liiga lühikesi seelikuid,
liiga avara dekolteega pluuse või hästi liibuvaid pükse,
olles piltilus naine.
Samas, kui sul on kodus naine, kes on toonud ilmale su 4 last...
ja võtnud iga rasedusega mõned kilod juurde,
siis sul tekkib kiusatus vesta pisut juttu
selle miniseelikus ja avara dekolteega neidisega.
Las ma öelda sulle midagi -
jookse nii kiiresti ja kaugele, kui vähegi saad!
Pead lugema Õpetussõnade 8. ptk'i
ja vaatama, mis juhtub mehega, kes sellise naisega tegemist teeb.
Vaatama, kuidas see hävitab ta elu, tuues kaasa surma.
Ärgem lihtsalt andkem järgi kõigile neile asjadele!
Ja teie, naised, ärge mind nüüd kividega visake, aga...
Kui olete jumalakartlikud naised, siis ärge riietuge nagu maailma naised
Ärge tehke seda!
Te ei peaks olema töö juures kellelegi kiusatuseks.
Aamen?
Kui sa oled siin täna külalisena ja pole mind kunagi varem kuulnud,
võib sul vist küll olla tahe siit jalga lasta.
Kuid ma olen tegelikult päris tore inimene.
Väga armas ja armastav,
nii et kui tänane on sinu jaoks liiast,
tule homme tagasi ja ma ütlen, kui imeline sa oled.
Olen uurinud põhjalikult Efeslaste kirja
ja plaanin ka selle põhjal õpetada,
kuid las ma öelda sulle, miks see kiri mulle nii väga meeldib.
Efeslaste 1-3 peatükid räägivad sellest,
kes me oleme Kristuses, kui väga Jumal meid armastab
ja kuidas me oleme päästetud armu läbi.
Seal on ikka ja jälle juttu sellest kõigest.
Jumal armastas meid ka siis, kui olime alles patused.
Olles lugenud läbi 1-3 peatükid
sa tead, et oled armastatud, ja armu saanud.
Igavesti hea lugu!
Ja siis tuleb peatükk 4 põhimõtteliselt sõnadega: "Seetõttu..."
Igakord, kui näed kusagil "seetõttu", pead olema väga ettevaatlik,
sest sealt tuleb lisaks kõigele hääle veel midagi.
Ta ütleb: "Seetõttu, kes sa oled Kristuses
ja seetõttu, mida olen teinud su sees,
käitu selliselt..."
"Matki Jumalat kogu oma käitumises!"
Ja Efeslaste viimased 3 peatükki räägivad sellest, mida ei tohi teha.
Ära tee seda, teist ja kolmandat!
Esimesed kolm peatükki sobivad kõigile väga hästi.
Meile vägagi meeldib see!
Ja tegelikult, ega sa ei saagi muuta oma käitumist enne,
kui sa ei tea, kes sa oled Kristuses.
Muidu koged iga vea korral tohutut hukkamõistu.
Seetõttu pead sa teadma, kes sa oled Kristuses.
Samas teades, kes sa oled Temas,
ära toitu oma ülejäänud elu vaid "piimast",
vaid söö ka "liha" - Jumala Sõna ning saa täiskasvanuks.
Mulle nii meeldib, kui Jumal mind korrale kutsub
ja kui istuksin täna saalis, siis mulle meeldiks see tänane sõnum,
sest mulle meeldivad asjad,
mis aitavad mul näha mu tegelikku olukorda
ning liikuda edasi sinna, kus Jumal tahab, et ma oleks.
Mulle täiega meeldib see!
- Me armastame sind! Aitäh!
Kui läheme vastuollu oma südametunnistusega
ja solvame iseennast...
Kui paljud mõistavad, mida ma selle all mõtlen?
Süüd tundev südametunnistus on tohutu probleem,
sest see lõikab läbi julguse.
Me peame minema julgelt Jumala trooni ette
ja paluma Ta käest julgelt asju, mida Temalt vajame
ning paluma julgelt, et Ta meid kasutaks.
Kui aga kogeme hukkamõistu ja süütunnet,
pole meil Jumala ees mingit julgust.
1. Johannese 3:21 "Armsad,
kui meie süda ei süüdista meid
ega lase meil kogeda süüd ja hukkamõistu,
siis on meil julgus ja täielik kindlus Jumala ees."
"Kui meie süda ei süüdista meid
ega lase meil kogeda süüd ja hukkamõistu,
siis on meil julgus ja täielik kindlus Jumala ees."
Must südametunnistus paneb meid taanduma hirmus.
Me jääme Jumalast kaugele,
selle asemel, et hoida Tema poole.
Kuid Paulus ütles Roomlastele 9:1,
et tema süda oli ühel lainel Püha Vaimuga.
Tänu Jumalale!
Kui oleme küpsed kristlased ja juurdunud Jumala Sõnasse,
siis sa ei vaja isegi kedagi teist,
et öelda sulle, et su käitumine on vale,
sest sa tead seda isegi!
Sa tead seda kohe!
Tänu Jumalale Püha Vaimu eest, kes on valguseks me sees
ja juhib meid jätkuvalt Jumala radadel.
Elu koos Jumalaga on imeline, võrratu, erakordne seiklus.
Kuid lisaks õnnistustele saad sa ka kogema manitsust.
Aamen?
Mulle meeldib, kui Jumala Sõna kõnetab inimesi
ja nad näevad, kui midagi on viltu ning tahavad selle korda seada.
Ma ei taha siin kellelegi lajatada või halba tunnet tekitada.
Ütlen vaid, et kui miskit on viltu - aja see asi korda!
Aamen?
Kui miskit on viltu, ära maga veel üht ööd konnadega,
vaid aja asi korda!
Ära oota homset või sellele järgnevaid aegu.
Ma ei räägi siin asjadest, millega oled pikka aega maadelnud
ja mille tõttu käid ehk isegi nõustaja juures.
Ma ei räägi inimestest,
kes püüavad Jumala abiga edasi liikuda.
Ma räägin neist, kes lihtalt jamavad oma eludega
ega tee seda, mida tegelikult peaks,
et saada vabaks.
Ma usun kuni surmatunnini,
et pole mingitki võimalust,
et inimene, kes uurib innukalt Jumala Sõna
ja veedab aega Jumala ligiolus,
ei oleks võimeline muutuma.
Ma ei usu, et see oleks võimalik.
Sest sa muutud tänu sellele armastavale Jumala noomimisele,
mida koged.
Ja kui sa tõesti armastad Jumalat, siis sa ka kuuletud Talle.
Jeesus ei öelnud: "Kui kuuletud mulle, siis ma armastan sind."
Ei! Ta ütles, et Ta juba armastab sind!
Nii et, sa ei pea muutuma selleks, et Jumal sind armastaks.
Kui aga meie armastame Jumalat, peaksime püüdma kogu hingest,
et olla Talle meelepärased ja käituda nii nagu Tema,
esindades Teda maailmas selliselt,
et ka teised tahaks omada suhet Jeesusega.
Mõistate te?
Piibel ütleb Johannese 8:36, et kelle Poeg vabaks teeb,
see on tõeliselt vaba.
Me oleme vabad paljudel viisidel.
Sh selliselt, et teha koostööd Püha Vaimuga
ja õppida elama terve ning tervikliku südametunnistusega.
Su elus pole ühtki valdkonda, kus Jumal sind ei aitaks,
kui vaid palud.
Täna pakume sulle fenomenaalset raamatut
"21 viisi leidmaks rahu ja õnne".
See raamat õpetab sulle, kuidas omada rahu Jumalaga
ja seda ka läbi väga puhta ning terve südametunnistuse.
Lisaks sellele pakume sulle DVD'd "Ühtsuses peituv jõud".
Üks viis, kuidas omada rahu, on saada teistega hästi läbi,
mis nõuab palju Püha Vaimu poolset juhtimist.
Raamat: "21 viisi leidmaks rahu ja õnne".
Nii et, sul pole enam mingeid vabandusi olemaks õnnetu,
ärevil ja murelik,
sest meil on vähemalt 21 viisi, kuidas oma elu paremaks muuta.
Telli endale see raamat ja leia kohest abi.
Ole õnnistatud ja ilusat päeva sulle!
Solvumised
Tunnetemöllud
Tülid
Kõik need võivad röövida sult' elu, mida Jumal tahab, et omaksid.
Kuid sa ei pea laskma neil võimutseda enda üle.
Avasta rahu, mis ületab kogu mõistuse,
kui tellid Joyce'i raamatu "21 viisi leidmaks rahu ja õnne".
Ole vaba nautima rahu Jumala-, teiste- ja iseendaga.
Lisaks raamatule saadame sulle ka DVD "Ühtsuses peituv jõud",
mis aitab sul elada rahus, eesmärgiga ja inimestega enda ümber.
Tellimisinfo on nähtav ekraanil
Tahan katsetada midagi uut te peal.
Hakkame koos vaatama läbi kogu Efeslaste kirja.
Kuula Joyce'i, et mõista paremini kõike seda, mida usud
ja kuidas käitud.
Me käitume õigesti seetõttu, et meil on suhe Jumalaga.
Avasta Efeslaste kirjas peituv elumuutev tarkus
ja läbi koos Joyce'ga need praktilised õppetunnid.
Lae endale alla õppematerjalid ekraanil olevalt aadressilt
ja naudi igapäevaelu rõõme.
JOYCE KAASA
Piibel ütleb, et õpetaksime, julgustaksime
ja tõstaksime inimesi üles.
Saame seda kõike teha läbi julgustavate sõnade.
Öeldes teistele julgustavaid sõnu, saame ka ise julgustatud.
Topelt õnnistus - õnnistad teisi ja saad ka ise õnnistatud.
OTSID HÄID UUDISEID?
ENAM POLE VAJA OTSIDA?
Telli endale Joyce'i kodulehelt tasuta ajakiri "Igapäevaelu rõõmud".
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.